section_heading: Organizacijski sekretar partije
paragraph_text: Broz je gajio veliko nepovjerenje u Gorkića, pa je i 1952., u biografiji, prihvatio staljinističku optužbu da je Gorkić izdavao članove partije jugoslavenskoj policiji. Nonšalantno konstatira da se nakon uhićenja 1937. o Gorkiću »više ništa nije čulo«. Pa ipak, kada je pune tri godine kasnije na V. zemaljskoj konferenciji KPJ 19-23. listopada 1940. u Zagrebu Gorkić, u uobičajenom ritualu gdje svatko mora dokazivati svoju lojalnost blateći osuđenog Gorkić osuđivan kao izdajnik, bandit, trockist, špijun, agent klasnog neprijatelja… Tito je staloženo izjavio da »ne valja sve prebacivati na Gorkića«. Bio je to za ono vrijeme neuobičajen i smion korak. (Očak, str. 349.) Gorkić je u SSSR-u rehabilitiran odlukom Vojne komisije Vrhovnog suda 1956., na zahtjev supruge.